Ernst Kasimir fan Nassau-Dietz
Ernst Kasimir (Dillenburch, 22 desimber 1573 – Roermond, 2 juny 1632) fan 1606 oant 1632 greve fan Nassau-Dietz, fan 1620 oant 1632 steedhâlder fan Fryslân en fan 1625 oant 1632 steedhâlder fan Grinslân en Drinte.

Libben
Ernst Kasimir wie in soan fan Jan fan Nassau, de broer fan Willem fan Oranje en Elisabeth fan Leuchtenberg. As greve folge hy syn heit op, as steedhâlder fan Fryslân syn âldere broer Willem Loadewyk.

Ernst Kasimir wie benammen bekind as in treflik militêr lieder. Hy oermastere in oantal stêden, û.o. Stienwyk en Oldenzaal op de Spanjerts. Troch de bewenners fan Fryslân waard hy tige wurdearre, alhoewol't hy net folle yn Fryslân oanwêzich wie. As tank foar syn militêre súksessen krige hy fan de Friezen de tasizzing dat syn soan him nei syn dea opfolgje mocht. 

Yn juny 1632 kaam Ernst Kasimir te ferstjerren doe't hy by in ynspeksje fan rinfuorgen by it Belis fan Roermond troch in kûgel troffen waard. Hy waard opfolge troch syn soan Hindrik Kasimir I.

Houlik en bern
Ernst Kasimir troude yn 1597 mei de op dat stuit 14-jierrige Sofia Hedwich fan Brunswyk-Wolfenbüttel, de dochter fan greve Hindrik Julius fan Brunswyk-Lüneburg. Sy krige njoggen bern, dêr't mar twa fan folwoeksen wurde soenen. 
 Hindrik Kasimir I (1612-1640), net troud
 Willem Freark (1613-1664), troud mei Albertine Agnes fan Oranje-Nassau en stamheit fan it tsjintwurdich keninklik hûs yn Nederlân.

Literatuer 
 ; (2012) Gulden Vrijheid?: Politieke cultuur en staatsvorming in Friesland, 1600-1640, Verloren, Hilversum, 464 s.

Greve fan Nassau-Dietz
Greve fan Katzenelnbogen
Baron fan Beilstein
Steedhâlder fan Fryslân
Steedhâlder fan Grinslân
Steedhâlder fan Drinte
Dútsk generaal
Dútsk politikus
Dútske adel
Frysk generaal
Frysk politikus
Fryske adel
Steatsk militêr yn de Tachtichjierrige Oarloch
Persoan dy't omkommen is yn in oarlochssitewaasje op lân
Dútsk persoan fan Eastenryksk komôf
Dútsk persoan fan Litousk komôf
Dútsk persoan fan Nederlânsk komôf
Dútsk persoan fan Poalsk komôf
Frysk persoan fan Dútsk komôf
Frysk persoan fan Eastenryksk komôf
Frysk persoan fan Litousk komôf
Frysk persoan fan Nederlânsk komôf
Frysk persoan fan Poalsk komôf
Hûs Nassau-Dietz
Persoan berne yn 1573
Persoan stoarn yn 1632